Trok tref skolier voor Germiston-skool | Maroela Media
Trok tref skolier voor Germiston-skool
'n Sesjarige meisie is Woensdagoggend deur 'n vragmotor voor haar skool in Germiston raakgery.
Vanessa Jackson, 'n woordvoerder van ER24, het gesê die voorval het omstreeks 07:00 in Hattingstraat in Elandsfontein plaasgevind toe die meisie glo die pad wou oorsteek om by die haar skool uit te kom.
"Die meisie is aan die kant van die pad aangetref toe paramedici op die toneel aangekom het. Haar linkerbeen is ernstig beseer. Sy is op die toneel gestabiliseer en met 'n helikopter na die Sunninghill-hospitaal geneem vir verdere behandeling," het Jackson gesê.